清朝以來華洋通商交流頻密，粵語好多詞來自英文，譬如快勞、「士多」、「阿sir」、「madam」、「miss」，「開ot」。《通勝》入面會有中英發音對照。雖然通常英文發音會用粵語發音代入，但香港人有時會直接用英文字，如「感覺」叫feel，但跟粵語口音習慣，feel一般讀成fiu1，無l尾音，fax讀成「fek史」，而英語文書上又有粵語文法風格，即係所謂「港式英語」。